Diari Oficial de la Generalitat Valenciana


Sumari del DOGV 2759, del 30-05-1996 (1996/838347)

ORDRE de 10 de maig de 1996, de la Conselleria de Cultura, Educació i Ciència per la qual es convoquen ajudes per a la realització d'activitats de caràcter cinematogràfic promogudes pels ajuntaments, entitats que en depenen i entitats sense ànim de lucre de la Comunitat Valenciana per a 1996.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2759

Data del DOGV
:   30-05-1996

Secció del DOGV
:   ALTRES DISPOSICIONS

Número del document
:   1996/838347


Data del document
:   10-05-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 10 de maig de 1996, de la Conselleria de Cultura, Educació i Ciència per la qual es convoquen ajudes per a la realització d'activitats de caràcter cinematogràfic promogudes pels ajuntaments, entitats que en depenen i entitats sense ànim de lucre de la Comunitat Valenciana per a 1996.   
Per tal de potenciar i ajudar a la realització d'activitats cinematogràfiques a la Comunitat Valenciana, d'acord amb els articles 2 i 31 de la Llei Orgànica 5/1982 d'1 de juliol, per la qual s'aprovà l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar la concessió d'ajudes per a la realització d'activitats cinematogràfiques als municipis de la Comunitat Valenciana per a 1996 i aprovar les bases de la convocatòria que s'inclouen com a annex I a aquesta ordre.  
Segon  
L'import global màxim de les ajudes que es concedeixen amb aquesta finalitat serà de 56.325.662 de pessetes inclosos en la línia de subvenció 403/96 del programa pressupostari 455.10 "Promoció Cultural", del pressupost per a 1996 de la Generalitat Valenciana.  
DISPOSICIONS FINALS  
Primera  
S'autoritza el director general de Promoció Cultural per a dictar les resolucions necessàries que requerisca l'aplicació i el desplegament del que es disposa en aquesta ordre.  
Segona  
Aquesta ordre entra en vigor el mateix dia que es publique en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar un recurs contenció administratiu en el termini de dos mesos, comptadors des del dia de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. Per a aquesta interposició cal una comunicació prèvia a aquest òrgan. Tot això de conformitat amb el que es disposa en l'article 58 de la Llei Reguladora de la Jurisdicció Contenciós Administrativa i l'article 110.3 de la Llei 30/1992 de 26 de novembre.  
València, 10 de maig de 1996  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases per a la concessió d'ajudes per a la realització d'activitats cinematogràfiques promogudes pels ajuntaments, entitats que en depenen d'aquests i entitats sense ànim de lucre en 1996  
1) Beneficiaris  
Podran sol·licitar aquestes ajudes les corporacions locals de la Comunitat Valenciana, els organismes que en depenen i les entitats sense ànim de lucre que desenvolupen activitats cinematogràfiques durant 1996.  
2) Característiques de les ajudes  
L'import d'aquestes ajudes no podrà superar el 50% del pressupost total de les activitats que es faran en 1996. No es podrà concedir més d'una ajuda per sol·licitant.  
3) Sol·licituds  
3.1. Les sol·licituds es formalitzaran segons el model de l'annex II que es facilitarà a les direccions territorials de Cultura i Educació i s'haurà d'acompanyar de la proposta d'activitats cinematogràfiques documentada com cal, amb pressupost previst, així com una memòria, si cal, de les activitats cinematogràfiques realitzades pel sol·licitant durant l'any 1995.  
3.2. Les entitats sense ànim de lucre hauran d'acreditar que estan al corrent de les obligacions tributàries i amb la Seguretat Social presentant els corresponents certificats o altres documents, junt amb la sol·licitud d'aquestes ajudes.  
3.3. Tota la documentació demanada junt amb la sol·licitud es presentarà a les direccions territorials de Cultura i Educació en centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans previstos en la Llei de Règim Jurídic de les Administracions Públiques i del Procediment Administratiu Comú.  
3.4. Si la sol·licitud no inclou totes les dades exigides o hi falta documentació, es demanarà a l'interessat que en el termini de 10 dies solucione aquests defectes, amb l'advertiment que, si no ho fa, la sol·licitud serà arxivada.  
3.5. El termini de presentació de sol·licituds serà d'un mes a partir de l'endemà de la publicació d'aquesta ordre en el Diari Oficial de la Generalitat Valenciana.  
4) Resolució de les ajudes  
4.1. Per a avaluar els projectes presentats es constituirà una comissió composta pel director general de Promoció Cultural, o la persona en qui delegue, la qual actuarà com a president, el cap del Servei de Promoció i Difusió Cultural, o la persona en qui delegue, com a vicepresident i tres vocals, nomenats pel director general de Promoció Cultural.  
Vist l'informe de la comissió avaluadora, el director general de Promoció Cultural elevarà una proposta de resolució al titular d'aquesta Conselleria, el qual resoldrà l'adjudicació de les ajudes i el seu muntant. Aquesta resolució haurà de ser dictada en el termini màxim de tres mesos a partir de la finalització del termini de presentació de les sol·licituds. En el cas que en el termini establit no s'haja dictat la resolució, la petició s'entendrà desestimada.  
4.2. Els criteris de valoració de sol·licituds seran:  
- ajuda a activitats amb una trajectòria àmpliament consolidada (1 a 5 punts);  
- interés cultural de la proposta (1 a 5 punts);  
- incidència social d'aquesta (1 a 5 punts).  
5) Obligacions dels beneficiaris  
Són d'aplicació a aquestes ajudes les obligacions que als beneficiaris de subvencions de la Generalitat Valenciana imposa la Llei d'Hisenda Pública de la Generalitat Valenciana i també les següents:  
5.1. Els beneficiaris hauran de comunicar a la Conselleria de Cultura l'obtenció de qualsevol subvenció o ajuda concedida per a aquesta mateixa finalitat, sol·licitades a altres administracions o institucions públiques o privades.  
5.2. En el cas que es produïsquen modificacions respecte al programa subvencionat, un informe sobre les causes que han provocat aquesta modificació.  
5.3. El beneficiari haurà d'indicar en totes les activitats cinematogràfiques la col·laboració de la Conselleria de Cultura, Educació i Ciència de la Generalitat Valenciana, com a mínim a partir de la data de notificació de la resolució de la concessió de l'ajuda.   
5.4. Presentar una memòria de les activitats cinematogràfiques realitzades adjuntant fullets, cartells i la documentació il·lustrativa de l'activitat que consideren oportuna.  
6) Justificació i pagament de les subvencions:  
La tramitació del pagament de les subvencions començarà després de la justificació prèvia per part dels beneficiaris del compliment de les obligacions establides en el punt 5 d'aquest annex i després que s'hagen presentat els corresponents justificants de despeses, datats en 1996. Aquests justificants hauran de ser com a mínim per valor del doble de la quantitat subvencionada. S'admetran fotocòpies compulsades o confrontades pel funcionari habilitat amb aquesta finalitat. Aquests justificants s'hauran d'aportar abans del 30 de novembre de 1996 a la Direcció General de Promoció Cultural. A partir d'aquest dia, el crèdit quedarà anul·lat, i es perdrà el dret a cobrar l'ajuda concedida.   
Les entitats sense ànim de lucre presentaran a més una acreditació d'estar al corrent dels pagaments a Hisenda i a la Seguretat Social.  
7) Modificació de l'ajuda  
7.1. Tota alteració de les condicions tingudes en compte per a la concessió de l'ajuda, i en tot cas l'obtenció concurrent d'ajudes atorgades per altres administracions o entitats públiques o privades podrà causar la modificació de la resolució de concessió.  
7.2. El reintegrament de les quantitats rebudes i l'exigència de l'interés de demora s'escaurà des del moment del pagament de l'ajuda en els casos establerts en l'article 47.9 del text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991.  
ANNEX II  
(Nom i cognoms) ... amb DNI núm. ... com a ... en representació de ... de l'ajuntament o entitat depenent o entitats sense ànim de lucre del municipi de ... amb domicili a ... núm ... D.P ... telèfon ... fax ... CIF ...   
EXPOSA: Que vol acollir-se a l'Ordre de ... de ... de la Conselleria de Cultura, Educació i Ciència per la qual es convoquen ajudes a la realització d'activitats de caràcter cinematogràfic promogudes pels ajuntaments, entitats que en depenen i entitats sense ànim de lucre a la Comunitat Valenciana i amb aquesta finalitat presenta els documents estipulats en la citada ordre, que són els següents:  
- Memòria d'activitats cinematogràfiques audiovisuals de 1995, amb el respectiu pressupost.  
- Proposta de programació d'activitats cinematogràfiques per a 1996 amb pressupost previst i anàlisi d'intencions.  
- Acreditació d'estar al corrent de les obligacions tributàries i davant la Seguretat Social (en el cas d'entitats sense ànim de lucre), i  
SOL·LICITA: Que li siga concedisca una ajuda econòmica per a la realització de la programació exposada.  
Si es concedeix l'ajuda sol·licitada, l'import d'aquesta haurà d'ingressar-se en el compte corrent núm ... del banc o caixa d'estalvis ... sucursal ... carrer ... de ... titular ...   
València, ... d ... de 1996   
Signat: l'alcalde o el president de l'organisme o entitat  
DIRECCIó GENERAL DE PROMOCIó CULTURAL DE LA CONSELLERIA DE CULTURA, EDUCACIó I CIèNCIA DE LA GENERALITAT VALENCIANA.